
"Ji bo ku hemû 
nirxên Kurdan 
yên neteweyî 
winda nebin, 
divê netewep- 
erwer bin". 


...» 3 


" S er ki r day e tiya 
siyasî ya kurd li 
Başûrê Kurdistanê 
heya niha pir jîrane 
bi rewşa niha ya 
îraqê re danûstan- 
din kiriye". 


...» 6 




Rêzgirtin ji yad û bîra Dr. Qasimlo 

Hêdî-hêdî em nêzîkî 22’ê Pûşperê selvegera şehîdkirina Dr. 
Qasimlo û hevalên wî dibin. 

Lewra hewce ye ku her takekî Kurd li gorî dawakariyên PDKÎ 
rêz û hurmetê ji ked û tekoşîna bi salan ya Dr. Qasimlo ji bo 

netewa kurd bigre. 



Iran di Iraqê de li pey çi 
digere? ...» 


5 



Roja cîhanî ya 


piştevanî ji goriyên îşkencê 

...» 7 



Karesata kîmyabarana bajarê 


Serdeştê 

...» 7 



Roja cîhanî ya Bêwejinan û 


Dîplomasiya Dr. Qasimlo pirsa Kurd cîhanî kir 



awrûyekkurt •••» 9 

Se’dûn Şerîfî ji bo 
Agirî bas ji jiyan û 
serpêhatiyên ser- 
dema pêşmergatiya 
xwe dike 

...» 8 


K urdistanmedia: Rêûresma 
22'ê Pûşperê, 25’emîn 
salvgera şehîdkirina Dr. 
Qasimlo û hevalên wî li Viyenê, 
bi destê dîplomat - terorîstên re- 
jîma îranê, li bajarê Silêmaniyê de 
birêve çû. 

Ew rêûresm roja Şemiyê 


14.04.1393’an, (05.07.2014) bi 
amadebûna endamên rêberiyê 
yên PDKÎ, endaman, û hejmarek 
ji mêhvanan di hola rewşenbîriya 
bajarê Silêmaniyê de birêve çû. 

Ew rêûresm bi xwendina sirûda 
neteweyî ya "Ey Reqîb” û ragirtina 
deqeyekê bêdengî, bona rêzgirtina 


ji riha pak ya şehîdên riya rizgariya 
Kurdistanê dest pê kir. 

Piştre Mihemednezîf Qadirî en- 
damê Deftera Siyasî ya PDKÎ bi vê 
boneyê, çend gotinek pêşkêş kirin. 
Navbirî di axavtina xwe 
de tevî îşarekirina bi hizra 

Dom R: 2 

Sergotar 

Dewleta Kurdis- 
tanê 


Şehab Xalidî 

R ejîmên zal û deshilatdar bi 
ser Kurdistanê de, û herwisa 
hevbîrên wan bi salan bû 
ku digotin Kurd hêjayî vê nînin ku 
bibin dewlet. 

Lê Kurdan b her perçeyeke Kurdis- 
tanê de bi hêvî û moraleke bi hêz 
ve, şoreş û xebat kirin û li jêr siya vê 
xebatê, her perçeyekê kariye hinek 
qonaxên gihîştin bi azadiyê bibire. 

Di nava van perçeyan de, li Kurd- 
istana Başûr Kurdan kariye xaka 
xwe b jêr lepê dîktatoriyetê rizgar 
bikin, û deshilata xwe ya otonom 
ava bikin. Wan karî biselimînin ku 
Kurd dikarin ji gellek welatên der- 
dorê demokrattir û jîrtir bin ji bo 
deshilatdariyê. 

Bi xweşî ve îro rojê ew gihîştin qo- 
naxekê, ku bas ji diyarîkirina rojekê 
bo referandoma serxwebûna Kurd- 
istanê dikin. 

Lê rejîma îranê yek ji wan neyaran 
e ku bi gellek sedeman ve li dijî 
dewletbûna Kurdan e. Lewra rage- 
handiye ku dibe Kurd şerê DAÎŞ 
bikin, û pişta Mabk bigrin û yekpar- 
çeyiya xaka îraqê biparêzin. 

Lê bi xweşî ve serokên Kurdan di 
vê para Kurdistanê de, heya niha 
bi başî çûne pêş, û nexwestine ku 
bi hêceta parastina yekparçeyiya 
ku tenê bi nav maye, di şerekî de 
beşdariyê bikin ku ne şerê wan e. 

Wan ragehandiye ku yekparçeyiya 
bi zorî, di dawiyê de her digihîje 
veqetiyanê. Lewra ew bi mafê xwe 
dizanin ku ji niha şûnde xwe nex- 
apînin û tenê û tenê b benda bir- 
yara xelkê xwe bin, ne eva ku bi dilê 
îranê, û hinek welatên Erebî, û di- 
jberên din kar bikin. 

Belê Kurd hekî bi vî awayî herin pêş 
û berjewendiyên neteweyî bikin 
bingeha kar û xebata xwe, û yekî- 
tiya di navbera xwe de biparêzin, 
ew ê bikarin bibin xwedî dewlet, 
û xewna bi salan ya Kurdan di vê 
para kurdistanê de, wê ser bigre, 
û bê hêvîtî wê bibe para neyarên 
Kurdan û yek ji wan îran. 



Simînarek derheq bi 2 5’mîn salvegera 




Şehîdketina Dr. Qasimlo û hevalên wî, li zanînge- 

ha Koyê birêve çû 



S ê rêxistinên Lawan, Ji- 
nan û Xwendekar ên 
Demokrat a Kurdistana 
îranê, roja Sêşemiyê Berwarê 
24.06.2014(3'ê Pûşperê) bi 
boneya 25'min salvegera terora 
Dr. Qasimo û hewalên wî bi destê 
dîplomat terorîstên Komara îs- 
lamî li ser mîzê danûstanê û, 
herweha liser exlaq û kesatîiya 
vê rêberê netewî, simînarek bo 
Pro. Xidir Mesûm serokê berê yê 
zanîngeha Koyê û herweha Dr. 
Mîro Eliya endamê Deftera Siyasî 
a PDKÎ pêk anîn. 

Simînar di despêkê de bi sirûda 
netewî ya Ey Reqîb û rêzgirtin ji 
canê şehîdên Kurd û Kurdistanê 
dest pê bû û pişt re di beşa yekem 
a simînarê de, Pr. Xidir Mesûm 
çend gotinek b ser exlaq û kes- 
atiya Dr.Qasimlo di dema şoreşê 


de pêşkêşî beşdaran kir û têde 
pêdagirî liser rêxistin û teşkîlat û 
pirensîpên Dr. Qasimlo û PDKÎ di 
dema xebata çekdarî de kir. 

Navbirî di beşek din a gotinên xwe 
de şehîdkirina Dr.Qasimlo û nema- 
na kesatiya wî, bi xisarek mezin bo 
tevgera Kurd da zanîn. 

Di beşa din a simînarê de Dr.Mîro 
Eliyar endamê Deftera Siyasî a 
PDKÎ ,piştî pêşkêkirina basekê li ser 
kesatiya rêberê mezin Dr.Qasimlo, 
ev yek da zanîn ku dewleta Otrîşê 
li hember vê cînayeta dije mirovê 
bê helwêst ma û eva jî lewaziya 
deshilata Otrîşê li hember rejîma 
Komara Îslamî selimand. 

Dr. Mîro herweha bas ji vê yekê kir 
ku Dr.Qasimlo ligorî edet û yasayên 


siyasî bona gotûbêj derheq bi pirsa 
Kurd Tevî rejîma îranê cû civînê, lê 
ji aliyê dîplomat terorîstêm Komara 
Îslamî ve liser mîzê danûstanan 
hate terorkirin û dewleta Otrîşê bi 
bê tu dadgahak û tu pirsyarek, ter- 
orîst radesî Komara Îslamî kirin. 

Birêz Eliyar di gotinên xwe de bas 
ji vê yekê kir ku Komara Îslamî bi 
awayek eşkere ragehandiye ku, 
hekî dewleta Viyenê pêdeçûnê bi 
terora Şehîd Qasimlo de bike, wê 
canê hemwelatiyên Otrîşî li îranê 
bikeve metirsiyê û ewa jî bona 
lewazî û bêdeshilatiya karbidestên 
dewleta Otrîşê vegerand. 

Di beşa dawiya simînarê de dêkyo- 
mêntarekli ser jiyana Dr. Qasimlo û 
bandora wî li ser tevgera rizgarîx- 
waziya Kurd hat nîşandan. 



wê, sirûdeke şoreşgerî ji aliyê ko- bestek jî ji aliyê Nahîd Husênî ve 
rra muzîka PDKÎ ve hate xwendin. hate pêşkêşkirin. 


Doma R: 1 

pêşkevtinxwazane û pêgeha bilind 
û xwedî buha ya Dr. Qasimlo di asta 
navneteweyî, îran û Kurdistanê 
ragehand: "Dr. Qasimlo her di dest- 
pêka serkevtina şoreşa neteweyên 
îranê de, armanca pîlanên rejîmê 
bû, û Xomêynî bi eşkereyî rage- 
handibû ku nekariye wî bixe dava 
pîlanên xwe de, û nerehetiya xwe 
di vê derheqê de eşkere kiribû”. 

Navbirî herwisa ragehand: "Hemû 
hewl û tekoşîna Dr. Qasimlo ji bo 
derbazkirina pirsa Kurd ji sînorên 
destçêkirî ên rejîmên dagîrkar û 
navneteweyîkirina vê pirsê bû”. 

Piştre fîlmeke dekomêntarî li ser 
kesayetiya şehîd Dr. Qasimlo bi 
pirojoktorê hate nîşandan, û piştî 


Di beşeke din de, peyamên partî 
û aliyên siyasî yên beşdarî vê 
rêûresmê hatin xwendin, û hel- 


Berfirehiya axavtinên birêz Mi- 
hemednezîf Qadirî di hejmara bihê 
ya Agirî de wê bê weşandin. 













06-07-2014 


Hejmar (233) 






Îsmaîl Bêşikçî bîrmendê naskirî ê Tirk, ku weke berevankarê mafê Kurdan 
hatiye naskirin, vê carê jî serdana Herêma Kurdistanê kir. TISHK TV jî ji 
vê derfetê mifab wergirt û hevpeyvînek di gel wî pêk anî ku me jî bi hewce 
zanî ku beşek ji vê hevpeyvînê di vê hejmara Agirî de bilav bikin. 



H: Selîm Zencîrî 


Pirs: Mamosta cinabê te Tirk î, û 
herwisa mamostayê zanîngehê 
yî, çawa bû yan jî çima te xwe li 
pirsa pirr ji kêşe ya kurd da? 

Bersiv: Di 27ê Gulana 1960Î 
de, li Tirkiyê derbeyeke leşkerî 
çê bû. Piştî wê derbeyê di çape- 
meniya Tirkiyê û zanîngehan de, 
gellek babetên cuda cuda hatin 
munaqeşekirin. 

Bo nimûne, pirsa hebûna cot 
meclîsan, azadiya çapemeniyê, 
otonomiya zanîngehê, refor- 
ma axê û babetên weha dihatin 
munaqeşekirinê. Yek ji wan jî, Tirk- 
bûna Kurdan bû, babetekî weha 
jî hebû. Anku neteweyek bi navê 
Kurd nîne, hemû kes Tirk in, zi- 
manek bi navê Kurdî nîne, zimanê 
ku bi Kurdî dihête binavkirin, zara- 
vayek ji zimanê Tirkî ye. 

Tiştên bi vî awayî dihatin axaftin 
û gengeşekirin. Ez hingê li Enqerê 
xwendekar bûm. Min li zanîngehê 
di beşa zanistên siyasî de dixwand. 
Wê demê, di nava xwendinê de pro- 
gramek bi navê stajê hebû. Di çar- 
çoveya wê programê de ez çûbûm 
Elezîzê(Xarpêt). 

Li wê derê, li cem walî û qeymeqa- 
man ûsûlên îdarî fêr dibûn, wek 
curek stajên qeymeqamiyê bû. Bo 
nimûne li Elezîzê, navçeyên Kara- 
koçanê, Kebanê, Palûyê, Madenê, 
Erganiyê, di nava gundiyan de na- 
kokiyên ax û zeviyan çêdibû. 

Nakokiyên milkiyetê çê dibûn. 
Qaymeqaman ji bo safîkirina wan 
nakokiyan ji aliyê îdarî ve diçûne 
wan gundan. Ez jî di gel wan diçûm. 
Gava diçûme her gundekê ji wan 
bo nimûne li Kebanê,li wir kes- 
ên tercuman hebûn di navbeyna 
qaymeqam û gundiyan de. 

Gotinên ku qaymaqam digot bo 
gundiyan tercume dikir û gotinên 
gundiyan jî bo qaymaqam wergêran 
dikir. Di navbeynê de tercumanek 
hebû. Weha nîşan dida ku zimanek 
bi navê Kurdî heye, neteweyek bi 


navê Kurd heye. 

Wê demê her kesî li Enqerê digot, 
zimanek bi navê Kurdî nîne, mi- 
letek bi navê Kurd nîne, ev bûn 
tiştên ku di çapemeniya Tirkan de 
behs jê dikirin. 

Pirs: Gelo karê te yê han alîgirî 
yan heskirina taybetî bo kurdan 
e yan armanceke mirovdostî û 
xizmet bi mirovahiyê ye? 

Bersiv: Niha weha ye, hebûnek 
heye, li Enqerê dihate gotin ku Kurd 
nînin, zimanekjîbi navê Kurdî nîne. 
Li Kebanê, li Elezîzê, tercumanek di 
navbeyna qaymeqam û gundiyan 
de hebû. Demek zimanek bi navê 
Kurdî heye, ji bo wê ye di navbeynê 
de tercumanek heye. 

Ya girîng ev e mirov vê fam bike, 
têbigehe. Bi rêbazên zanistî hewl 
bide vê meselê bizane, têbigehe, 
divê wisa binirxînin. 

Yanî piştî wê qonaxê, em bêjin di 
sala 196lan de, piştî vê qonaxê 
dixwînî, vê fam bikî, têbigehî. Piştî 
vê pêvajoyê dibînî ku derbarê Kur- 
dan de hinek qedexe hene. 

Pirs: Birêz Bêşikçî em dibînin ku 
pirsa Kurd pirsek dîrokî û siyasî 


bûye, çima heya niha nebûye 
dewlet? Bi baweriya te kîjan 
fakterên dereke an jî navxweyî 
sedema vê yekê bûne? 

Bersiv: Herdu jî bi bandor in. Fak- 
torên derekî jî bi bandor in, yên 
navxweyî jî hene. Dabeşkirin û par- 
çebûna Kurdistanê di salên 192Oan 
de pêvajoyek bû di nav Neteweyên 
Yekbûyî de pêk hat. 

Di wê serdemê de ku heqê di- 
yarîkirina mafê çarenûs serde- 
mek bû ku gellek dihate ber bas. 
Bo nimûne, li Yekîtiya Sovyetê, 
Lenîn, Stalîn, Trotiskî gellek behsa 
wê dikirin. Li Dewletên Yekbûyî 
Amerîka Serok Wîlson gellek beh- 
sa vê babetê dikir. 

Di vê serdemê de Kurdistan hate 
parçekirin û lêkvekirin. Du hizrê 
mezin yên wê serdemê yanî ji ali- 
yekî Berîtaniya û Feranse hebûn, 
û em behsa salên 1920Î dikin, û 
du dewletên kevn yên Rojhilata 
Navîn, dewleta împaratoriya Os- 
maniyan, berdewamiya împara- 
toriya Osmaniyan wate Komara 
Tirkiyê, û împaratoriya îranê ku 
berdewamiya împaratoriya îranê jî 
Şahenşahiya îrana nû bû. 

Van her çar hêzan pêkve bi şiklekî 


organîze, dest bi ser Kurd û Kurdis- 
tanê de girt. Ji bo ku Kurd û Kurd- 
istanê ji nav bibin, pêvajoyek bi vî 
rengî dane destpêkirin. 

Helbet, li vê derê faktorên derekî 
girîng in. Berîtaniya, hêza duyemîn 
ya wê serdemê bû, lê belê divê em 
weha jî hizr bikin, salên 1920Î par- 
çebûna Kurdistanê ya sêyemîn e. 

Yanî cara sêyemîn e Kurdistan 
careke dî hate parçekirin. Cara 
yekemîn, di çaryekê ewil ya sedsala 
16an de Kurdistan di nava împara- 
toriya Osmanî û ya împaratoriya 
îranê de hate parçekirin. 

Cara duyemîn, di çaryekê sedsala 
19an de di dema şerên navbeyna 
Rûsan û îranê de beşên bakûra 
Kurdistanê ketin bin rêvebiriya 
împaratoriya Rûsan de, li Qefqasê 
dirustbûna Kurdistanekê. 

Ev dabeşbûna sêyemîn ya di 
1920Î de, dabeşbûn û parvekirina 
sêyemîn e. Ev tê çi wateyê? Di rastî 
de, kêmasiya Kurdan heye. 

Hêzên neyar, hêzên dijminên Kur- 
dan ji vê kêmasiya Kurdan qazancê 
werdigrin, wan parçe dikin. Ji ber 
vê divê bi vê kêmasiya xwe bihesin, 
vê kêmasiyê bibînin û ji vê xilas 

bibin, ev girîng e. 

Pirs: Bi baweriya cenabê te 
pêşmerge kê ye? Çawa pêşmerge 
pênase dikî? 

Bersiv: pêşmerge, welatperwerên 
Kurd in. Kesên xebatê ji bo azadiya 
welatê xwe dikin. Mafên Kurdan, 
azadiya Kurdan hatine zewtkirin, 
li her cihekî bakûr, başûr, rojhilat, 
rojava, maf û azadiyên Kurdan dest 
bi ser de hatine girtin. 

Pêşmerge, ji bo wergirtina wan 
mafên ku hatine zewtkirin, ji bo 
baştir ziman û kulturên xwe sax 
bikin, pêşmerge ew kes in ku xe- 
batê ji bo wan dikin. 

Pirs : Niha Kurd di piraniya 
parên Kurdistanê de ber bi 
pêşve çûne, li Başûr pêkhateyek 
hinek fermî heye, li Rojava ser- 
barê kêmasiyên xwe deshilatek 
xweciyî heye û herweha li Bakûr 
piroseya aşîtiyê derketiye holê, 
divê navberê de tenê Kurdistana 
Rojhilat e ku di bin destê rejîma 
Komara Îslamî de tê çevisandin, 
nêrîna te liser Kurdên Rojhilat û 
rejîma Komara Îslamî çî ye? 

Bersiv: Başûra Kurdistanê tê zanîn, 
bakûra Kurdistanê tê zanîn, rojava 
jî di van salên dawiyê de, tê zanîn, 
lê rojhilata Kurdistanê ji aliyê raya 
giştî ya dinyayê ve zêde nayê zanîn. 
Ji aliyê raya giştî ya Kurd ve jî zêde 
nayê zanîn. Gelo sedemên vê çi 
dibin? Cara ewil desthilatdariya 
rejîma îranê desthilateke tund e. Li 
ser çapemeniyê givaşên tund hene, 
ji bo ku tiştên li îranê diqewimin, 
di medyayê de cih negirin. 

Wek mînak, îro li îranê berdewam 
îdamê birêve dibin. Xortên Kurdan 
yê 18-20 salî têne bidarvekirin. Lê 
ev nûçe di medyayên dinyayê de 
zêde cih nagirin. 

Li vê derê de dibe ku bandoreke 
Kurdan ya girîng hebe. Kurdên 
bakûrî, rojavayî, başûrî, ev kir- 
yarên dewleta îranê li dijî Kurdan 
ji bo raya giştî ya dinyayê dibe 
eşkere bikin. Ji bo vê dikarin hewl 
bidin. 

Ji bo vê jî divê Kurd nakokiyên di 
navbeyna xwe de kêm bikin, van 
nakokiyan di nava xwe de çareser 
bikin, û hêzeke hevbeş pêk bînin, 
vê hêzê hem li dijî desthilatdariya 
îranê, hem jî li dijî desthilatdariyên 
Tirkiyê, Sûriye û îraqê bikar bînin. 

Bi saya vê hêzê dikarin kiryarên 





desthilatdariya rejîma îranê li ber 
raya giştî ya dinyayê eşkere bikin. 
Hingê îran nikare hinde bi rehetî 
Kurdan îdam bike. 

Pirs: Gelo bi baweriya te rejîma 
îranê reformê hildigre? Yan em 
bêjin pirsa kurd di çarçoveya vê 
rejîmê de wê bê çareserkirin? 

Bersiv: Carê dewleta îranê li dijî 
Kurdan siyaseteke tund birêve 
dibe. Di salên 1930Î de, kuştina 
Simko, di serdema Komara Kurdis- 
tan de, li Mahabadê di salên 1945- 
46an de îdamkirina Qazî Mihemed, 
û rêveberên din yên Kurd, û di sala 
1989an de şehîdkirina Qasimlo 
û hevalên wî, û di sala 1992an de 
şehîdkirina Sadiq Şerefkendî û 
hevalên wî. 

Wateya wê çiye? Wateya vê ev e 
ku serok û rêberên Kurdan tu yek 
ji wan bi emrê xwedê nemirine, bi 
kuştar, bi terorê hatine kuştin. 

Rêveberiyeke tund e li beramberî 
Kurdan. Ji ber vê ye divêt ku ron- 
akbîrên Kurd îdeolojiya resmî ya 
îranê rexne bikin, ev girîng e. 

Dîsa divê Kurdên beşên din yên 
Kurdistanê siyaseta îranê rexne 
bikin û kiryarên wê li ber çavê raya 
giştî ya dinyayê eşkere bikin. Di vî 
warî de karkirina wan girîng e. 
Dema ev hate kirin, dewleta îranê 
hinde bi rehetî nikare van kiryaran 
birêve bibe. 

Pirs: Te basa Qazî Mihemmed û 
Dr. Qasimlo û Dr. Sadiq kir, gelo 
wan sê rêberan çawa dibînî? 

Bersiv: Rêberên Kurdan şexsiyetên 
giranbûha ne. Di sala 1947an de 
Qazî Mihemed di mehkemeyên 
îranê de ev tişte got; "Wek Tirkan, 
Ereban û Farisan, mafê Kurdan 
jî heye ku dewleta xwe ava bikin. 
Mafê Kurdan heye ku xwe bi xwe 
birêvebibin. Hûn niha me îdam jî 
bikin, ji niha û pêve jî Kurd dê ji bo 
vê têkoşîna xwe berdewam bikin." 
Ev gotinek gellek bi nirx e. 

Dr. Ebdurahman Qasimlo ligel du 
hevalên xwe li Viyanayê di malekî 
de hatin qetilkirin. Kesên ku Dr. 
Qasimlo qetilkirî, ji îranê hatibûn 
şandin ew kes Pasdar bûn û bi 
cilûbergên dîplomatîk hatibûn. 

Ew pasdarên bi postên dîplomatîk 
hatibûn ku li gel wan meseleya oto- 
nomî yan jî çareseriya pirsgirêka 
Kurd gengeşe bikin, di deqîqeyên 
pêşiyên vê hevdîtinê de, ev bûyer 


diqewime. 

Qasimlo û herdu hevalên wî qetil 
dikin û di demek gellek kurt de, ji 
malê derdikevin û dîsa di demekî 
kurt de ji Viyenê derdikevin û ve- 
digerin îranê. 

Heta yek ji wan bikujan di dema 
qetilkirina Dr. Qasimlo û hevalên 
wî de, xwe jî birîndar dike û bo de- 
mekî jî di nexweşxaneyê de maye. 
Lê hikûmeta Nemsayê derheqê van 
cînayetan de tu lêpirsîn nekirin. 

Pirs: Çawa li kesatiya Dr. Qasim- 

10 dinêrî? Şehîdbûna wî çi der- 
bek li tevgera Kurd û Kurdên 
Rojhilatê xist? 

Bersiv: Ez Dr. Qasimlo û Sadiq 
Şerefkendî zêdetir ji nivîsarên wan, 
ji nûçeyên rojnameyan derbarê 
wan de dinasim. Gorên van kesan jî 

11 Parîsê ne. Tirba Dr. Qasimlo û du 
hevalên wî û yên Sadiq Şerefkendî 
û her sê hevalên wî li Parîsê ne. 
Sala borî em çûn Parîsê, me ser- 
dana gorên wan jî kir. 

Mirovên gellek hêja û rêberên 
jêhatî bûn. Dr. Qasimlo endamê 
Partiya Demokrata Kurdistana 
îranê bû, di heman demê de ma- 
mosteyê zanîngehê bû û aborînas 
bû. Ji pirtûkên wî dizanim ku kes- 
ayetiyekî jêhatî bû. 

Rêberên Kurdan Qazî Mihemed, 
Qasimlo, Sadiq Şerefkendî hemû 
jî kesên hêja bûn. Kesek ji wan bi 
mirinek normal neçûn. Hemû jî bi 
teror û kuştinê çûn. 

Pirs: Çareseriya Pirsa Kurd di çi 
de dibînî? 

Bersiv: Divê wisa bifikirin. Pirs- 
girêka Kurd li Rojhilata Navîn ne 
wekî ya Felistîniyan e. Helbet pirs- 
girêka Felîstinê jî heye. Lê pirs- 
girêka Kurd û Kurdistan ne wekî 
pirsgirêka Filîstîn e. 

Çima? Dijminekî Felîstînê heye, ew 
jî Îsraîl e. Lê li dijî Îsraîlê dijminên 
din jî hene, ew jî hemû dewl- 
etên Ereb in. 22 dewletên Ereb 
bi awayekî dijminê Îsraîl ne. Yan 
jî 57 welatên Îslamî ku endamên 
Konseya îslamê ne, ew jî neyarên 
Îsraîlê ne. 

Pirsgirêka Kurd weha nîne. Der- 
dorên Kurdistanê bi neyarên wê 
hatine dorpêçkirin. 

Wek cehnemekê ye Kurdistan. 
Ev neyarên Kurdistanê dixwazin 


te bifetisînin, ji nav bibin. Di van 
şertan de çareseriya pirsgirêka 
Kurd gellek zehmet dibe. 

Bo nimûne, Felîstînî bi tenê li gel 
Îsraîlê rûbirû dibin û li gel Îsraîlê 
rûdine û pirsgirêka xwe wisa çare- 
ser dike. Dema tu Kurd bî, bi tenê 
ligel Bexdayê bicivî, hevdîtin bikî, 
pirsgirêk çareser nabe, ji ber ku li 
gel wê Enqere heye, Tehran heye û 
Şam heye. 

Dewlemendiyên Kurdistanê yên 
xwezayî hene, Rûsiya di nav de 
heye, van demên dawî Dewletên 
Yekbûyî ên Amerîka heye. Rewşekî 
weha çareseriyê zehmet dike. 

Di pirsgirêka Kurd de zilm û zord- 
ariyê çar dewlet bi hevre dikin, ev 
jî Kurdan bi paş ve dibe. 

Pirs: Bi baweriya te di qonaxa 
niha de, gerek Kurd jî weke her 
tevgerên din ên netewî pitir 
neteweperest û nasyonalîst be? 

Bersiv: Kurd divê neteweperwer 
bin helbet. Divê ziman û çanda xwe 
bi şiklekî baş bêxe warê jiyanê. 

Divê li welatê xwe xwedî derkeve, 
li Kurdistanê xwedî derkeve. Kurd 
divê neteweperwer bin, jiber ku 
ew dixwazin te ji nav bibin û tu jî li 
dijî wan xwe diparêzî, neteweper- 
weriya Kurdan ev e. Lê neteweper- 
weriya Tirkan ev nîn e. 

Neteweperweriya Tirkan ya 
dagîrker e, zordar e, dixwaze kul- 
tur û zimanê xwe li ser te bisepîne 
û asîmile bike. îran jî weha ye. 

Bo nimûne, dewleta îranê îslami- 
yetê ji bo bihêzkirina netewep- 
erweriya xwe bikar tîne. Li 
îranê, îslamiyet ji bo bihêzkiri- 
na neteweperweriya Farisan tê 
bikaranîn. 

Li îraqê jî îslam ji bo bihêz- 
kirina nasyonalîzma Ereban di- 
hête bikaranîn. Li Tirkiyê jî wek 
mînak îslam, ji bo bihêzkirin û 
pêşvebirina neteweperestiya Tir- 
kan dihête bikaranîn. 

Lê neteweperweriya Kurdan 
weha nîne. Kurd axa welatekî din 
dagîr nakin, ji bo asîmilekirina 
neteweyekî din nîne. 

Di bin zordariyê de ye, di bin zilmê 
de ye. Li dijî vê zilm û zordariyê, ji 
bo ku hemû nirxên wî yên neteweyî 
winda nebin, divê neteweperwer 
bin. 

“Bê pirsa Amerîka 
û îrenê emê ref- 
randomê bikin”. 

“Baskirina ji serx- 
webûna Kurdis- 
tana îraqê, pîlana 
sehyonîstan e”. 



“Nûrî Malikî êdî 
bûye dîrok”. 



“Em dixwazin ji 
riya refrandomê 
ve, pirsa deverên 
veqetiyayî çareser 
bikin”. 



îran di îraqê de li pey çi digere? 

rt 


G uherînkariyên van rojan ên 
îraqê, rejêma îranê xistiye 
nava qofiyeke nû de. Komara 
Îslamî ku berî niha jî di gel kêşeyên 
weke gemaroyên aborî, û komeke 
nerizayetiyên siyasî û civakî yên 
tex û qatên welat, û nakokiya di 
gel civaka cîhanî li ser dosiyeya 
etomî, û giriftarbûna di qofiya şerê 
li gel Sûriyê de bû, niha dixwaze ku 
di herêmekê de ku zêdetir nêzîkî 
îran ye, û rîsk û destêwerdan û 
vebijêrkên siyasî yên rejîmê jêhel 
dibe, serî bo qumareke metirsîdar 
bitewîne. 

Hiloşîna arteşa îraqê di herêmên 
Sunîakincî ên vî welatî, û parvekiri- 
na tewaw ya wê, bi ser sê herêmên 
Sunî, Şîe û Kurd, xewna sergirtina 
hêla Şîe, ya li jêr deshilata weliyê 
Feqîh de, ji çavê deshilatdarên 
Tehranê verevandiye. 

Rejîma îranê di wan dawiyane de, 
bi zextxistina li ser Herêma Kurdis- 
tanê, daxwazkarê vê bûye ku hêza 
pêşmerge li şerê Şîe û Suniyan de 
beşdar be, û hewil bo parastina 
dewleta Malikî bide, û berjewendi- 
yên zêdexwazane yên rejîmê cîbicî 
bike. 

Lê helwesta hişyarane ya rêberên 
Herêma Kurdistanê li derheq 
bê alîtiya di vî şerî de, giringi- 
ya parastina deskevt û berjew- 
endiyên neteweyî, û cihgirtina 
deshilatdariya neteweya kurd bi 


ser Herêmên ji nû ve rizgarkirî 
yên Kurdistanê, û herwisa pêda- 
giriya wan li ser mafê diyarîkirina 
çarenûsa neteweya Kurd, dijkir- 
yarên dijminkarane yên rejîma 
îranê li derheq helwesta rêber- 
atiya siyasî ya Herêma Kurdistanê, 
û mafê berheq ê neteweya Kurd li 
pey xwe hebû. 

Her di vê rastayê de, û piştî 
ragehandina helwesta rêberiya 
Herêma Kurdistanê li derheq 
paşekêşenekirina pêşmerge ji 
herêmên ji nû ve rizgarkirî yên 
Kurdistanê, û birêvebirina rapir- 
siya serbixweyiya Kurdistanê di 
pêşerojê de, mohreyên hûr û gir ên 
rejîmê ji pêşnimêjê îlamê ve bigre 
heya serokê hêza terorîstî ya Besîc, 
li kiryareke armancdarane û bi ax- 
avtineke tund, gef li herêma Kurd- 
istanê xwarin. 

Her di vê rastayê de, Husên Emîr 
Ebdullahiyan alîkarê Erebî û 
Afrîqayî yê Wezîrê Karê Derve yê 
Rejîmê, tevî ragehandina dijay- 
etiya rejîmê li gel îhtimana serbix- 
weyiya Kurdistanê got: "Rêberên 
zana ên Herêma Kurdî ya îraqê, 
dilê otonimiyê nînin, û pêbend in 
bi yasaya bingehîn". 

Wî herwisa tevî îşarekirina bi 
axavtinên Binyamîn Natanya- 
ho, serokwezîrê Îsraîlê derheq 
piştevaniya ji pêkanîna dewleta 
Kurdistanê got: "Hinek alî ku bas 


ji perçebûna îraqê dikin, encamên 
wê nizanin”. 

Hekî em van gefxwarinên dîp- 
lomatîk li rex fetwaya cîhadê ya 
Mekarimê Şîrazê merce’ê teqîlî yê 
rejîmê danên, wê demê em baştir 
dikarin tê bigihîjin ji berfirehî û 
kûrahiya hewlên hemû aliyane yên 
Komara îslamiya îranê, derheq tir- 
sa ji dorandina yek ji herêmên cihê 
nifûza xwe. 

Rejîma îranê di destpêkê de, hêvî- 
dar bû ku Amerîka ketiye nava 
şerekê li dijî neyarên Malikî. Lê 
piştî vê ku Amerîka her şêwe kir- 
yareke leşkerî li dijî DAÎŞ girê- 
dayî bi lihevkirina Malikî di gel 
tevgerên siyasî yên Kurd û Sunî û 
Şîe, bo pêkanîna dewleteke giştgîr 
da zanîn, Xamineyî bi ragehan- 
dina vê ku: "Em li dijî her cure 
destêwerdaneke Amerîkayê ne", 
nîşan da ku ji niha şûnde, dib ew 
û hevalbendên wê, di herêmê de, 
dest bi kar bin, û li ser piştevaniya 
leşkeriya Amerîkayê hisabê nekin. 

Bombebarana çend xalên Sunîak- 
inciyan di nav xaka îraqê de, ji 
aliyê balafirên rejîma Sûriyê ve, 
nîşaneyeke ji hemen kiryara se- 
ranên hikûmetên hevalbend ên 
Tehranê, bo guherîna îraqê bi Sûri- 
yeyek din in. 

Rejîma îranê serbarê dijberiya di 

Rojnameya Agirî derheq sedemên serhildana bûyerên vê dawiyê ên îraqê, ku di piraktîk de îraq 
bi ser sê beşên Şîe û Sune û Kurd de parve kir, hevpeyvînek tevî birêz Ebdullah Hicab çavdêrê 

siyasî, amade kiriye û eva jî deqa hevpeyvînê ye: 



Ebdulla Hicab çavdêrê siyasî: 


H: Arif Vêlzî 


P: Birêz Ebdulla Hicab hûn 
rewşa niha ya îraqê vedigerînin 
ser çi? Gelo rewşa niha encama 
çiye 

B: Rewşa ku îro îraq tê re der- 
bas dibe berhema çend şaşitiyên 
mezin yên siyasiye rêberên îraqê 
bi xwe û destverdana dereke ye. 
Di serî de mîrateya kultûra si- 
yasî ya ku Sedam Husên li pey 
xwe bi cî hiştiye pêkhateyên cuda 
ye îraqê kiriye dijminê hevûdin. 
Piştî tevçûna rêjîma Sedam, li 
ciyê ku deselatdarên nû, pîvanên 
demokratîk bikin bingeh ji bo 
avakirina sîstemek nû ya siyasî, 
li ser şopa heman kultûra siyasî 
dest avêtin tolhildan û tesfiyekiri- 
na kes û aliyên ku ji wan nebûn an 
weke wan nedifikirîn. Sîstema nû 
rê neda pêşveçûna demokrasiyê û 
pîvanên olî kire bingeha birêve- 
birina welat. Di çarçoveyên siyasî, 
leşkerî û abûrî de deselat kete 
destê kom û grûpên şîe û li dijî 
pêkhateya sunne ya welat hate 
bikar anîn. 

Serbarê wan zêdegaviyên dese- 
latdarên nû yên şîe, detverdana 
îranê û zêdexwaziya Komara îs- 
lamî jî bû heger ku netifaqiyên 
di nava komên sunne û şîeyan de 
xurttir bibe. Siyaseta Amerîka jî li 
îraqê bi ser neket. Amerîkayê her 
li destpêkê ve, rê da zêdegaviyên 
Malikî û alîgirên deselata ku li 
ser bingeha baweriya şîe dixwest 
îraqê îdare bike. Ew yek bû heger 
ku piraniay civaka sune li îraqê 
xwe li derveyî bazneya deselatê 
bihesibîne. 

Di wê navê de rewşa Kurdistanê 
hinekê cuda bû û niha jî cuda ye. 
Her ji destpêka deselatdariya 
nû ya îraqê re, kurd bûne pire di 
navbera kom û aliyên dijber de. 


"Li gor dîtina min, 
serkirdayetiya siyasî 
ya kurd li Başûrê 
Kurdistanê heya 
niha pir jîrane bi 
rewşa niha ya îraqê 
re danûstandin kiri- 



Lê keda kurdan tu encam neda, ji 
ber kû bingeha pêkve jiyana şîe û 
sunne yan li îraqê, bi zêdegaviyên 
olî ji her du aliyan ve, bi taybet ji 
aliyê pêkhateya şîe li îraqê ve hat- 
ibû hilweşandin. 

P: Bi baweriya we pêşeroja 
îraqê wê ber bi kuderê ve her? 

B: îraq çarçoveyeke siyasî ya 
destsaz e ku ji dema veqetiyan ji 
imperatoiya Osmanî li sala 1922 
heya serxwebûn ji Birîtaniya ya 
Mezin li sala 1932 koloniya In- 
gilistanê bû. Piştî re kete pêva- 
joya avakirinek nû ya siyasî ku tê 
de serketî nebû. Ji dema serxwe- 
bûnê ve heya kûdita ya Beisiyan 
di sala 1968ê de îraq di nava ba- 
hoza derbasbûn ji qonaxa ber bi 
dewletbûnê de bû. Di wê demê 
de ne têkiliyên navbera pêkhat- 
eyên civakî hin qas zêde bû heya 
netifaqî serî hildin, ne jî pêwîstî bi 
cîguhertina xelkê hebû. 

Hilweşandina sîstema paşayetiyê 
ku li sala 1932 heya kûditaya sala 
1958 ku rêjîm derbasî sîstema 
komariyê kir li ser kar bû, encama 
derbasbûn ji bo qonaxa nûjenbû- 
na civaka bû. Lê dema ku partiya 
Beis li sala 1968ê hate ser kar, 
rewş zêde guherî. Di serî de gelê 
kurd û pişt re jî şîe ketin ber xe- 
zeba deselatdaran û hatin bindest 
kirin. Di rastiyê de kurd û şîe li 
derveyî deselatê man. Dema rêjî- 
ma Sedam hate hilweşandin, siya 
dîktatoriyê li ser serê Kurdistanê 
nema. Lê di navenda îraqê de dîk- 
tatoriyê bi tenê reng guherî. 

Li ciyê dîktatoriya partiya Beis, wê 
carê hêzên şîe sîstemek dîktator 
damezirandin ku kete tolhildan 
û bindestkirina civaka sunne. 
Wê rewşê cudahiya di navbera 
pêkhateyên îraqa destsaz de hê 


zêdetir kir. Lewma îraq niha ber bi 
ji hevbelavbûnê ve diçe û zehmete 
ku dubare Bexda bibe tenê naven- 
da deselatdarî û biryardanê. 

P: Helwêsta Kurd di vê rewşê 
de çawa dinirxînî, û di pêşerojê 
de gerek Kurd çawa tev bigere? 
Gelo ragehandina serbixweyî 
ya Kurdistanê ku di rojeva si- 
yaseta Rojhilata Navîn û cîhanê 
de ye, bi baweriya te, wê bê en- 
camdan? 

B: Li gor dîtina min, serkirdayeti- 
ya siyasî ya kurd li Başûrê Kurdis- 
tanê heya niha pir jîrane bi rewşa 
niha ya îraqê re danustandin 
kiriye. Niha dewleta îraqê nikare 
li ser riya diyarîkirina çarenûsa 
gelê kurd li Başûrê Kurdistanê 
bibe asteng, lê ez bawerim rewşa 
Başûr pitir bi pêşketinên giştiye 
siyasî li heremê re girêdaiye. Niha 
bingeha siyasî, abûrî û civakî ji bo 
avakirina dewleta kurdî li başûr, ji 
her demê pitir amade ye. Di warê 
leşkerî de jî şiyana gelê kurd ji her 
demê pitir e. 

Dimîne rewşa navneteweyî. Di 
aloziya ku niha hatiye pêş de, 
pêwîst nake gelê kurd bikeve 
nava biryarek bi lez de ku dubare 
dijminên xwe li dijî xwe bi hev re 
bike yek. Ya giring ewe ku di nava 
xwe de ew amadekariyên ku ji bo 
bi dewletbûnê pêwîstin berde- 
wam bikin, yêkitiya neteweyî bê 
xurt kirin, bi dewletên xwedî dese- 
lat, bi taybet bi Amerîka, welatên 
Ewropî û Turkiyê re têkiliyan xurt 
bike, dîplomasiyek xurt di asta 
cîhanî de bide meşandin û ji her 
tiştî giringtir, xwe ji fen û xap û ji 
belaya îranê bi dûr bigre. Ji ber ku 
niha astengiya herî mezin li ser 
riya azadî, demokrasî û aramiya 
heremê û aliyê ku pitir dijî mafê 
gelê kurde îran e. Di dawiyê de 
pêwîste rapirsiyek li Kurdis- 
tanê bê kirin û sazî û dezgehên 
navneteweyî bêne ser wê qenaetê 
ku ji îradeya gelê kurd re rêzê big- 
rin. 

Niha kes nikare gelê kurd bi hindê 
tawanbar bike ku ji aloziya li her- 
emê re bûye alîkar. Berovajî, kur- 
dan bi hemû hêza xwe ve hewl 
dane ku ji çareseriyê re alîkar bin. 
Binêrin, di dema herî kirîtîk de û 
di rewşekê de ku tevgera kurd li 
Bakûrê kurdistanê pir bi hêsanî 


dikarî livûtevgera xwe ya çekdarî 
xurt bike, kurdan riya aştî û çare- 
seriya aştiyane girte pêş. Li rojava, 
dema ku şerê qewmî û olî destpê 
kir, kurdan heremê xwe parastin 
û neketin nava leystoka siyasî. Li 
Başûr, di demên hesas de, gelê 
kurd di navbera aliyên dijber de 
bû navbeynkar, ked da, alîkarî da 
û ji mafê xwe çavpoşî kir, tenê ji 
bo ku rewş aloz nebe, lê di dawiyê 
de aliyên Îraqî bi xwe berbûne 
canê hev. 

Di demekê de ku deselata xwe- 
malî ya kurd dikarî bi hêza çekan 
deverên dagîrkiriye Kurdistanê 
rizgar bike, hêza pêşmerge xwe 
tev li wî karî nekir heya ku rewş 
aloz nebe. Lê pişt re leşkerê îraqê, 
dêla xwe daxiste nav lingên xwe û 
pêxwas û serqot tenê bi rewa xwe 
re gehîşt. Tenê wê demê bû ku 
kurd ji bo ku xelkê sivîl li hember 
çeteyan biparêzin, ketin wê beşa 
welatê xwe ku heya dema dawiyê 
di bin dagîrkeriya îraqê de bû. 

P: Destên dereke heya çi qas di 
pêkanîna rewşa niha ya îraqê 
xwedî bandor bûye û herweha 
berdewamiya wan destan wê çi 
bînin sere îraqê? 

B: Eger em şaşitiyên deselatdarên 
îraqê bi xwe danên palê, Komara 
Îslamî tavanbarê sereke ye. Pişt re 
jî dewletên dine cîran. Niha îraq û 
Sûriye bûne meydana pêşbirkêya 
leşkerî û şerê hêjêmoniyê di 
navbera du cemserên nû yên 
îdeolojîk ku îran serokatiya cem- 
sera şîe dike û Erebistan li pişt 
hêzên sunne sekiniye. 

Ev rewş pir bi metirsî ye û ne dûre 
ku xerîteya herêmê û parsenga 
hêzan ji bingeha xwe re biguhere. 
Niha qedera îraq û Sûriyê bi hev 
re girêdaiye. Ne dûre ku di demek 
ne zêde dûr de, piyê hin welat û 
deverên din jî bikeve nava wê 
aloziyê. Ji xwe rewşek weke şerek 
mezine herêmî hatiyê pêş. 

Di wî şerî de wê hem qurbanî he- 
bin û hem jî aliyên serketî. Ji xwe 
qurbaniya ku zerera wê herî kêm 
be guhertina sînûran û hilweşîna 
çarçoveyên îroyîn li îraq û Sûriyê 
ye. Lê nîgeraniya min ewe ku en- 
cama wê aloziya hê mezintir bibe 
û bûyerên ku nayên çaverê kirin 
bêne pêş. 

Roja cîhanî ya 
piştevanî ji goriyên 
îşkencê 

Dara Natiq 



R êxistina Neteweyên Yek- 
girtî bi awayek fermî, di sala 
1997'an de, bi merema ne- 
hêlana îşkence û tewahiya curên 
riftarên tundûtûj û dije mirovî, 
roja 26’ê heyva Hezîranê weke 
roja cîhanî a nehêlana îşkence 
û piştevanî ji goriyên îşkencê 
ragehand û, her li gorî madeya 
yekemîn a vê konwansyonê, her 


cure îşkenceyek bi merema îfade 
wergirtin û wergirtina zaniyariyan 
li kesê destbiserkirî qedexe hate 
ragehandin. Serbarê vê pêngavê 
jî, heya niha diyardeya îşkencê 
bi awayên hovane weke beşek ji 
sîstema dadwerî a gellek wela- 
tan ku yek ji wan welatê dîktator 
û dije mirovî a Komara Îslamî ya 
îranê ye, her birêve diçe. 

Li gorî rapora rêxisrtina lêbûrî- 
na nawnetewî, di zêdetir ji 111 
welatên cîhanê de bi awayek sîs- 
timatî îşkence berdewam e û di 
vê navberê de jî, îran di pileya 
yekemî de ye û heya niha jî nêzîk 
50 welatên cîhanê bitaybet welatê 
îranê konwansyona cîhanî a ne- 
hêlana îşkencê û piştevanî ji gori- 
yên îşkencê, vaju nekiriye. 

Di girtîgehên îranê de wergirtina 


îfadê bi zorî û bi neçarî ji rêya 
îşkence û lêdana bi qemçiyan, ra- 
girtina di silûlên tarî û takekesî 
de, îşkenceya cesteyî û derûnî, 
destdrêjiyên cinsî û birrîna en- 
damên leşê mirov li ser bingeha 
bi gotinên wan olê îslamê, ji wan 
îşkenceyan in ku rojane kesên 
destbiserkirî û bi taybetî girtiyên 
siyasî tevî wan berbirû ne. 

Herweha rejîma Komara Îslamî 
îşkenceyên weke gef xwarin bi 
destdrêjiyên cinsî û desteserkiri- 
na endamê malbatê, belavkirina 
fayla dengê hevjînên girtiyan di 
odeyên lêkolînê de, birêvebirina 
şanoya îdamê ku bi îşkenceya Sipî 
tên naskirin, bi awayek berde- 
wam bi armanca wergirtina îfade 
û wergirtina zaniyariyan li girti- 
yan mifahê werdigire. 

Bê goman riftarên weha ên dezge- 
hên serkutker ên rejîmê, tenanet 
pştî serbestberdana kesê girtî jî, 
bandorên nerênî li ser derûna wî 
kesî û malbata wî bicih dihêle û 
hejmarek nesaxiyên dirêj mide bi 
dû xwe re tîne. Ji aliyek din ve em 



Karesata kîmy- 

W 

abarana bajarê 


Serdeştê 


Îdrîs Sitwet 



D îroka gelê Kurd tijî ye ji 
ewraz û nişîw û karesatên 
mezin, yek ji wan karesatan 
kîmyabarana bajarê Serdeştê ye. 
Ew kîmyabaran ku di encama şerê 
malwêranker a di navbera îran û 


îraqê de pêk hat û bi sedema vê 
yekê ku Kurdistan cihek sitratejîk 
a di navbera her du welatan de bû, 
xelkê Kurdistanê ji her du parên " 
Rojhelat û Başûr” bûne goriyê si- 
yasetên şerxwazane ên her du ali- 
yan û gellek zirarên mezin bi xwe 
ve dîtin. 

Bajarê Serdeştê ku ser bi parêzgeha 
Urmiyê ye, di roja 7ê pûşpera sala 
1366’an(1987) de, ji aliyê hêzên 
esmanî ên îraqê bi bombeyên 
kimyayî ên gaza "Xerdel” ve hat 


bombebaran kirin û bi vî awayî xe- 
mek mezin û giran xistin dilê xelkê 
Kurdistanê. 

Di encama vê bombebarana dije 
mirovî de, 500 kes ji xelkê sivîl 
ên vê devere bûne goriyê siyaseta 
dujminkaraneya her du welatan 
û canê xwe jidest dan û herweha 
8000 hezar kes jî birîndar ketin û 
niha jî bi destê şûnwarên xirap ên 
vê bombebaranê ve dinalînin. 

Niha jî bandora çeka kîmyayî li ser 
dever û akinciyên deverê her xûya 
dike û roj bi rojê serhejmêriya gori- 
yên wê çekê zêdetir dibin. 

Serbarê vê zilm û rojreşiya ku anîn 
serê xelkê Serdeşt û derdorên vê, 
Komara Îslamî her di despêkê de 
xincî bê deshelat nîşandan û pêde 
hilgotinê xelkê, tu kar û xizmetek 
bo xelkê bajarê Serdeştê encam 


Doma R: 5 

gel hebûn û pêşkevtina hikûmeta 
Herêma Kurdistanê, bi awayeî 
stratejîk jî li dijî berhevbûna Suni- 
yn di pêkhateya deshilata îraqê, û 
yan jî pêkanîna herêma xwebirêve- 
bir ya Erebên Sunî ye, jiber ku nifû- 
za vê girûpê di dewleta îraqê de, û 
yan jî pêkanîna herêmekê bo wan, 
bi wateya valahiya li yekparçeyiya 
coxrafiyayî û hêla Şîe, ji îranê heya 
îraq û Sûriye û Lubnanê, û heya 


qeraxa behra Medîtrane dibe. 

Lewra rejîm hewil dide bo razîkiri- 
na hikûmeta Kurdistanê, yan beşek 
ji tevgerên Kurd bo piştevaniya ji 
Malikî. Lê Kurdên Herêma Kurdis- 
tanê ku bi tundî ji Malikî bi taybetî 
derheq Kerkûkê, budce û xwedîtî 
û şandina derve ya petrolê ne razî 
ne, êdî amade nînin nirx ji bo mana 
Malikî û dewleta îraqê bidin. 

Di rewşekê de ku hinek ji raportan 


bas ji hizûra leşkeriya îranê di raqê 
de, û heya kuştina hêzên rejîmê di 
îraqê de dikin, doma vê hizûrê, bi 
tayetî ku heke di gel çiraya kesk ya 
Amerîkayê re berbirû bibe, wê bibe 
sedema bihêzbûna kêşe û nakoki- 
yên mesebî û wê gellek Suniyan li 
her dereke cîhanê bikêşe nava şerê 
îraqê de. 

Herwis hêzeke zêdetir dide Şîeyên 
tundrew ên weke Muqteda Sedr û 
ên weke wî. 


rojane şahidê bireveçûna hukmê 
bidarvekirin û kevirbaran û bir- 
rîna endamên leşên xortên welatê 
xwe ne ku rejîm bi hêncetên cur- 
bicur û bi merema tirsandina xelk 
û civakê û herweha, tepeserkirina 
her cure dengek nerazî di îranê de 
birêve dibe. 

Di rastî de rejîma binav Îslamî ya 
îranê her di despêkê de û bi fer- 
mana Xûmeynî, di pêxema paras- 
tina deshilata xwe a dîktatorane, 
siyaseta îşkence û bidarvekirinê 
weke yek ji bingehên sereke ên 
deshilata xwe diyarî kir û di deh- 
salên 60’an de bi dehan hizar ji 
xelkê bêtawan bi awayek herî 
hovane hatin îşkencekirin û bi 
hezaran kes jî bikom hatin bi- 
darvekirin û ferman cîhad a li dijî 
Kurdan hat birêve çûn û siyaset 
han heya niha jî hêj berdewam e. 

Her li gorî rapora rêxistina ma- 
fên mirovan, îran niha di pileya 
yekemîn a rêzbenda wan wela- 
tan de ye ku îşkenceyên hovane û 
dirêjmideh birêve dibe. 


neda û heya niha jî serbarê hebûna 
8000 hezar berketiyên kîmyaba- 
ranê , tenê 1400 kes ji wan weke 
kêmendam hatîne neskirin û para 
din ku ji 6 hezar û 600 kesan pêk 
tê, hêj xwediyl tu poyênekê nînin û 
bigre tevî gellek pirsgirêkên micid 
ên malî û dermanî jî berbirû ne. 

Niha piştî derbazbûna 27 sal bi 
ser vê bûyerê de, xelkê vê ba- 
jarê niha jî çavnihêriya çêkirina 
nexweşxaneyekê serdemiyane 
dikin da ku edî bona derman û ça- 
reseriyê, emrê mayî bi neçarî di 
rêya hatin û çûyîna nexweşxaneyên 
bajarên din derbaz nekin. 

Yad û bîranîna vê karesatê hertim 
di bîra me kurdan de ye, û em hêvi- 
ya çêbûnê bo berketiyên vê bûyerê 
dixwazin. 


Herwisa pêkhateya leşkerî û siyasî 
ya pêşeroja îraqê, zêdetir vê bi 
rejîma şerxwaz ya îranê girêdayî 
bike, û ew zengeke metirsîdar ji bo 
pêşeroja îraqê û herêmê û Amerî- 
kayê ye. 

^fljî)^^ 



L M 

















06-07-2014 


Hejmar (233) 





H: Arif Vêlzî 


Se'dûn Şerîfî û hevalên wî ên pêşmerge 


S e'dûn Şerîfî kurê Rehman 
Sala 1967’an(1346) li gun- 
dê wuştepe ya ser bi bajarê 
Bokanê di malbatek cotkar de tê 
dinê. 

Se’dûn Şerîfî nasyariya xwe tevê 
PDKÎ weha tîne ziman û dibêje: 
"Di dema serhildana şoreşa gelên 
îranê de, ez mijûlî xwendinê bûm, 
tev part û aliyên siyasî civîn û xirve- 
bûnên cur bi cur lidar dixistin û 
gengeşeya siyaset û birûrayên xwe 
dikirin, Kurdistan jî di destê hêza 
pêşmerge de bû. 

Wî çaxî bi hizr û lêkdaneweya 
xwe û herweha bi sedema pitir 
netewîbûna siyaset û dakokîkirina 
herî zêde ji mafên gelê Kurd, min 
PDKÎ bona bicih anîna erkê xwe ê 
netewî û xebatê hilbijart û ez bûm 
alîgirê wê partiyê”: 

Se'dûn Şerîfî piştre tevlîbûna xw bi 
refên pêşmergên PDKÎ weha dide 
zanîn: "Sala 1980’an (1359) ez çûm 
bajarê Bokanê û min xwe bi Yekîti- 
ya Lawên Demokrat a PDKÎ nasand 
û bi fermî bûm endam. 

Pîştî derbazbûna salekê ez ji aliyê 
PDKÎ ve di hêza 110 a Beyanê de 
hatim sazimandan û bi awayek fer- 
mî ez bûm pêşmergê PDKÎ". 

Se'dûn Şerîfî roja herî xweş a jiya- 
na pêşmergatiya xwe weha tine zi- 
man: "Bohara sala 1986’an(1365) 
di sazmandehiya nû a partiyê de, 
hêza Beyan hat binkeya Deftera Di- 
yasî li Gewredê yê. 


Dr. Qasimlo hat û tevî Dr. Sadiq û 
endamên din ên rêberiya partiyê 
civînek bo kadr û pêşmergên hêza 
Beyan pêk anî. Dr.Qasimlo û piştre 
jî ez kesên herî dawiyê bûn ku em 
ber bi hola civînê ve diçûn. 

Berî lidarxistina civînê Mikrofon 
û cihê rûniştina Dr. Qasimlo û en- 
damên Komîtê û fermandeyên 
hêzê û endamên din ên rêberiya 
partiyê di beşa serve a holê hatibû 
amadekirin. 

Gellek gotin ku Kak Dr. Qasimlo 
gerek cenabê te here û ji aliyê serî 
rûnîşe, lê Dr. Qasimlo di bersiva 
xwe de got, Hûn xwînê didin, hûn 
destanrêsiya diafrînin, hûn can- 
gorîtiyan dikin û ez bi we re Dr. 
Qasimlo me, lewra aliyê serî hertim 
cihê we ye û, pişt re bi xwe li kêleka 
deriyê hatine jorê de rûnişt û civîna 
xwe lidar xist. 

Eva roja herî xweş a jiyana 
pêşmergatiya min e, jiber ku tu 
caran ji bîra min de dernakeve ku 
Dr. Qasimlo çi qas mirovek xakî û 
xelkî bû”. 

Se’dûn Şerîfî di hember de roja herî 
nexweş a jiyana xwe weha tine zi- 
man: "Şehîdketina Dr.Qasimlo û Dr. 
Sadiq û hewalên min di çeperên 
şer de, rojên herî nexweş ên jiyana 
min pêk tînin, lê roja pir nexweş 
ku tucaran ji bîra min naçe ev e ku, 
sala 1988’an(1367) ez di girtîgeha 
Urmiyê de di hebsê de bûm, rojekê 
rojnameya Kêyhan a ser bi Komara 
Îslamî di girtîgehê de belav kirin. 
Di rojnameyê de nûçeyek danibûn 


ku têde nivîsandibûn PDKÎ hat 
hiloşandin û bidawî hat, jiber ku 
taqimek jê veqetiyane û refên xwe 
ji rêbaza partiyê cuda kirine. 

Em jî bê deshilat bûn û me nedikarî 
bi tu awayekî zaniyariyan li ser ras- 
tî û dirustiya vê nûçeyê wergirin. 
Ewa roja herî nexweş a jiyana min 
e, jiber ku tev girtî bitaybet girtiyên 
Kurd ên ser bi PDKÎ, tenanet ewên 
ku ber bi cihê bidarvekirinê dibi- 
rin, pir aciz bûn”. 

Se’dûn Şerîfî sala 1986’an(1365) 
di dema encamdana memoriyeta 
partiyê li bajarê Bokanê û di gundê 
xwe de ji aliyê hêzên Komara Îslamî 
ve bi dîl tê girtin û serpêhatiya xwe 
weha ji xwendewanên Agiriyê re 
bas dike: "Di Havîna sala 1986’an 
de tevî şehîd Mensûr Heqpûr û he- 
walek din bona cîbicîkirina erkê 
hizbî, em ber bi bajarê bokanê ve 
çûn û piştî çend rojan, demjimêr 
12’ê nîvro bi sedema îxaneta hin- 
dek xelkê deverê, em hatin dor- 
pêçkirin û piştî demjimêrek şer û 
berxwedana tund, gulleyên me bi 
dawî hatin û em hatin desteserki- 
rin. 

Mixabin piştî sê salan Mensûr Hep- 
ûr hate îdamkirin û ez jî bi 10 sal 
hebsê hatim cezakirin. Piştî derba- 
zkirina sê sal ji hukmê xwe ketim 
ber lêborînê û serbest hatim ber- 
dan. 

Piştî derketin ji girtîgehê min pey- 
wendî bi gellek kadr û pêşmergên 
devera xwe ve girt lê mixabin diha- 
tin şehîdketin. 

Lê bi awayek fermî cardin di sala 
2000’an de ez hatim Koyê û min 
peywendî bi refên rêxistina nepenî 
a PDKÎ ve girt. 

Ji wê rojê pêve xebat û tekoşîna min 
berdewam ma heya sala 2002'an 


û di encama eşkerebûna tîmek ji 
pêşmergên partiyê li bajarê Bo- 
kanê, ez jî eşkere bûm û li ser dax- 
waza partiyê ez hatim kurdistana 
Başûr û cardin tevî refên kadr û 
pêşmergên partiyê bûm”. 

Se’dûn Şerîfî derheq jiyana xwe ya 
hevpar dibêje: "Sala 1995’an(1373) 
ji rêya hewalekê ve pêşniyara ze- 
wicîna tevî Sara Resûlnijad keça 
Mihemed û xelkê gundê Paş Bilax 
a ser bi bajarê Bokanê bi min re 
hat kirin û piştî yekem hevdîtina 
di navbera min û hevjîna min de, 
me biryara zewicînê da û me jiyana 
hevpar awa kir. Berhema jiyana me 
jî keç û kurek e". 

Se’dûn Şerîfî bi vê hêviyê dawiyê 
bi hevpeyvîna xwe tevî Agiriyê 
tîne: " Çavnihêriya min ji PDKÎ tenê 
yekrêzî û tebahiya refên partiyê ye 
û herweha hêviya min ji serkevtin 
û vegeriyana PDKÎ ye bo nava xelkê 
xwe". 


Se'dûn Şerîfî sala 
1986'an(1365) di 
dema encamdana 
me'moriyeteke 
PDKÎ li bajarê Bo- 
kanê û di gundê 
xwe de ji aliyê 
hêzên Komara 
Îslamî ve bi dîl tê 
girtin 

Roja cîhanî ya Bêwejinan û 


awriyek kurt 


Rûnak Fethî 



R êxistina Neteweyên Yekgirtî 
roja 23'ê Juni(2’ê Pûşperê) 
a hemû salekê weke roja 
cîhanî ya bêwejinan diyarî kiriye. 
Yek ji wan texên jinan ku bi awayek 
berdewam maf û azadiyên wan ên 
bingehîn di civakên curbicur û bi- 
taybetî civakên ku kêmtir pêşkevtî 
û di halê pêşkevtin dene tên bin- 
pêkirin, mafên jinan e. 

Her li vê dîtingehê ve rêxistina "NY” 
bi merema dawî anîn bi vê rewşa 
dijwar û, nehêlana binpêkirina 
berdevam a mafên mirovîn ên 
bêwejinan, roja han diyarî kiriye 
da ku ji vê rêyê ve, asta piştevanî û 
alîkariyên nawnetewî di rasteya ne- 
hêlana pêşêlkariyên maf û serbesti- 
yên bêwejinan,zêdetir bike. 

Li gorî rapora "NY” di welatên di 
halê geşekirinê de û yan jî kêmtir 
geşekiriî de, maf û azadiyên tu tex 
û qatek din bi qasê texa jinan nahê 
binpêkirin. 

Di vê raporê de ku rewşa 25 salên 
borî ên jinan li xwe digire, pêda- 
girî li ser ducarîbûna binpêkari- 
yên mafên mirovî ên bêwejinan 
hatiye kirin. Diyare amarên eşkere 
derheq rewşa nebaş a bêwejinan 
di welatên di halê geşekirinê de, 
bi sedema nebûna zanyariyên di- 
rust û cihê baweriyê, cardin rewşa 
nebaş ya bêwejinan du hemberî 


xirabtir dike. 

Lê di welatên pêşkevtî de zani- 
yariyên hûr derbarê temen, rêjeya 
bêwejinan û bi giştî rewşa jiyana 
wan ji hemû aliyekê ve heye. 

Lewra rêxistina NY berbirûbûna 
tevî ferqûcudahiyên mafên bêweji- 
nan di welatên di halê pêşkevtinê 
de weke ewleviyeta yekem liber 
çav digire. 

Bi sedema ferqûcudahiyên civakî, 
kolturî û siyasî, dîtingeha civakên 
curbicur derheq jinan bi giştî û 
bêwejinan bi taybetî ciyawaz e. Di 
civakên ku sîstemek demokratîk 
hatiye binyatnan, takên civakê bê 
ferq û cudahî ji aliyê deshilat û 
yasayê ve, mafên wan hatine paras- 
tin û tiştek bi navê binpêkirina ma- 
fên bêwejinan, têde cihê heyrîman 
ê ye, jiber ku di sîstemên weha de 
her takekî mafê diyarîkirin û hilbi- 
jartina adaz heye derheq çawaniya 
diyarîkirina jiyana xwe û, xwediyê 
xweseriya biryardanê ye. 

Bêwejin di van welatan de di pêva- 
joya pêşkevtin û geşekirina civakê 
de, di hemû astên curbicur de 
xwediyê bandora xwe ya taybet in. 

Lê em dibînin ku beravajî welatê 
demokratîk, welatên ku sîstema 
dashilatdariya wan liser bingeha ol 


û îdeolojiya req û nedemokratîk e, 
bitaybetî welatên rojhilata navîn, 
netenê dîtingehek sunetî û parve- 
mayî li hember mafên bêwejinan 
hene, belkî maf û azadiyên hemû 
takên civakê tên binpêkirin. 

Di wan civakan de jin weke takek 
azad û xweser di mafê diyarîkirin 
û hilbijartina şewaza jiyana xwe 
bi tewahî xweser nînin, bitaybetî 
bêwejin tewî gellek asteng û pirs- 
girêkên civakî, kulturî, aborî û 
yasayî berbirû dibin. 

Mafên wan dibine goriyên dab û 
nerîtên parvemayî ên civakî. Hekî 
bi her sedemekê dawî bi jiyana 
hevpar a jinekê bê, vêca çi sedem 
jin be û yan jî sedem mêr be, jin ji 
aliyê civakê ve bi çavek nerênî lê tê 
nêrîn û berdewam dikeve ber tan û 
teşerên derdora xwe. 

Eva di demekê de ye ku tenê dî- 
tingeha kulturî û parvemayî ya 
civakê niye ku mafên bêwejinan 
binpê dike, belkî bêwejin bi sede- 
ma nebûna derfetên kar û aboriyek 
xweser, jiyana xwe bi destengê û 
hejariyî derbaz dike, bitaybetî jinên 
ku hevjînê xwe jidest didin, neçar 
in ku zarokên xwe di rewşek nebaş 
de perwerde bikin û weke amrazek 
bona peydakirina nanê rojê, karê 
bi zarokên xwe bidin kirin. 


Li gorî serhejmêriya sala 2013’an 
ku ji aliyê sekreterê rêxistina NY û 
sindûqa pere ya ser bi vê rêxistinê 
ve hat ragehandin, nêzîkbi 115 mi- 
lyon bêwejin di hejariyê de jiyana 
xwe derbaz dikin û herweha 81 
milyon bêwejin bi destê destdirêjî 
û azarên cismî ve dinalînin. 

Eva cuda ji vê yekê ye ku bêwejin di 
welatên şerlêdayî de, goriyên ser- 
eke ên şer, destdrêjiyên cinsî, bidîl 
girtin, aware bûn û jinavbirinê ne. 
Tenê ev yek maye ku em bêjin, 
serbarê ve ku rêxistina NY, roja 
bêwejinan bi merema jinavbireina 
hemû wan bê edaletiyên civakî û 
pêşêlkariyên ku derheq bi vê texa 
civakê tê kirin diyarî kiriye, Lê hej 
binpêkirin û perawêz xistina maf 
û azadiyên bêwejinan, her berde- 
wam e û bi tewahî ji aliyê civakan 
ve nehatiye qebûlkirin. 

Wî çaxî bi giştî maf û xwastekên 
jinan di civakekê de tê dabinkirin 
ku, weke mirovekî rêz ji kesatî û 
kerameta wê bê girtin û derfetek 
azad û wekhev ji wan re bê dayîn 
û, di vê peywendiyê de asta hoşyarî 
û rewşenbîriya civakê û herwe- 
ha nemana eqliyeta mêrsalariyê 
tevî hebûna yasayek dadperwer û 
yeksanşxwaz, dikare cihê ferqûcu- 
dahiyên xirab bide mirovsalarî, 
azadî û serbestiya hemû takên ci- 
vakê. 

Pirsa jinan di îranê de û 
çend gotinek 

Hîwa Mîrzayî 



P iştî qedexekirina beşdariya 
jinan di lîga cîhanî a topa 
destan(Walîball) de, di ber- 
wara 3’ê (24.06.2014) Cozerdanê 
û di dema lîztoka di navbera îran 
û Birazîlê de, cardin jinûve pirsa 
beşdariya jinan di sitadyomên 
werzşî de derket rojevê û bû cihê 
bas û nîqaşên zaf di îranê de û bû 
cihê nerazîbûna jin û mêrên Îranî û 
her di vê pêxemê de tevgera jinan 
di îranê de bi çêkirina kempêunekê 
piştevaniya xwe bona beşdariya ji- 
nan di sitadyomên werzşî de nîşan 
da û, di hember de jî ev nerazîbûn û 
xwastekên xelkê, bûye sedema hel- 
wêstgrtina beşek berçev ji binav 
nûnerên jin li parlemêntoya îranê. 

Fatime Aliya Nûnerê Tehranê li par- 
lemêntoyê, piştî nerazîbûnên jinan 
got: "Karê jinan zarok bûn û perw- 
erdekirina zarok û pêragihîştin bi 
hevjînên wan e, ne dîtina lîztokên 
werşî”. Herweha Sekîne Omranî 
nûnerê Xumêynê jî gotiye ku: "tu 
hewce nine ku jin herin sitadyo- 
mên werzşî û hekî gellek alîgirê 
dîtina kêberkêyên werzşî ne, bila li 
mal û ji rêya TV yê lê binêrin”. Her 
di vê derbarê de Lalê Êftixarî gotiye 
ku : " Hindek kes dixwazan bi wan 
basan arîşe û kêşeyan çê bikin”. 

Neyêrê Êxwanî Bêteref a nûnerê 
îsfehanê jî vê pirsê dixe stûyê du- 
jminên Komara Îslamî û dibêje: "Rê 
nedana jinan bo stadyomên werzişî 
karek ne girîng e, lê hindek kes dix- 
wazin vê pirsê biken amrazek bona 
dijatiya tevî nizamê”. 

Pirsa çûyîna jinan bo nava stadyo- 
mên werzşî, her di despêka hati- 
neserkara rejîma Komara Îslamî 
ve, yek ji daxwazên jinan bûye û 
bi yek ji mafên xwe dane zanîn 
û, di gengeşeyên hilbijartinan de 
berbijêrên hilbijartinê, bitaybetî 
hilbijartinên serkomariyê soza 
cîbicîkirina vê daxwazê û bi dehan 
daxwazên din ên siyasî û civakî bi 
jinan re didin û, piştî bidawîhatina 
hilbijartinan û serkevtnê, piştê ji 
sozên xwe dikin û di encam de eva 
jin e ku dibe dorandiyê despêkî ê 
wan gengeşeyan û mafên wan her 
weke berê ji aliyê karbidestên Ko- 
mara Îslamî ve tên binpêkirin. 


îdolojiya siyaseta deshilatdarên 
Komara Îslamî ya îranê, di cixza 
mêrserdestiya hişik û sedsalên 
navîên de birêve diçe û, eva jî bûye 
sedem ku jin di îranê de ji mafên 
xwe ên herî despêkê bêpar bin û bê- 
pariya han jî hem li malbat, hem li 
civak û hem jî di birêveberiya welat 
û beşdariya jinan di karûbarên si- 
yasî û welatdariyê de, bi tundî reng 
vedide. 

Li gorî yasaya bingehîn a îranê, jin 
di îranê de tevî tundûtujiyên herî 
hovane berbirû dibin û beşek zaf 
ji bûdceya welat bona xebat li dijî 
"Bê hicabî” ya jinan tê mezaxtin û, 
hêzên Êntzamî di cihê vê de tevî 
gendeliyan berbirû bin û hewla 
çêkirina rewşek baş û tenah bo xe- 
lkê xwe bin, liser cade û kolanan 
wan jinan destbiser dikin ku kinc 
û mîkyac û riftarên wan serdemi- 
yane ne. 

Pirsa han çûye parlemêntoya îranê 
û her di vê derheqê de roja Duşemî 
24.06.2014 Ebdulriza Rehmanî Fe- 
zlî wezîrê dewleta Ruhanî bo par- 
lemêntoyê hate gazîkirin û leser di- 
yardeya "Poşîna saport û goreyên 
dirêj” tevî pirsyarên nûnerên par- 
lemêntoyê berbnirû bû. Navbirî di 
dema bersivdanê de îşaret bi çend 
amaran kir ku cihê hûrbînî û heyrî- 
manê ye. 


Wezîrê dewletê bas ji vê yekê kir 
ku heya niha 22o hezar kes ji ali- 
yê hêzên Întizamî ve hatine des- 
teserkirin û herweha bas ji vê yekê 
kir ku di sê heyvên derbazbûyî 
de, hêzên Întizamî hoşdarî dane 
18,787 kesan û herweha 8629 jin jî 
hatine desteserkirin û soza vê yekê 
ji wan hatiye sitandin ku kincên 
xwe biguherînin herweha 45 kes jî 
bo dadgehê hatine şandin û hişdarî 
bi 3770 hezar xwedî taksiyan hati- 
ye dayîn û herweha bas ji vê yekê jî 
kir ku dewlet bona berbirûbûn tevî 
bê hicabiyê bûdceyek 20 milyard 
Tûmenî terxan kiriye. 

Bilindbûna rêjeya tawan û gendeli- 
yên madî ên karbidestên Komara 
Îslamî û herweha zêdebûna rêjeya 
telaq û têkilî bi madeyên hişber ji 
aliyekê û, rewşa lewaz ya aborî û 
tenê mana îranê di civaka cîhanî de 
bi sedema siysetên şaş, ew pirsin 
ku gerek di parlemêntê de bikewin 
ber bas û niqaşê û rêya çareseriyê 
ji wan re bê peydakirin û hokarên 
pêkhatina vê rewşê nehêlin, lê 
weke em dibînin karê vê nawendê 
bûye ev ka gelo jin çi dipoşin û çawa 
riftarê dikin û, eva jî bûye sedema 
vê yekê ku roj bi roj baweriya xelkê 
îranê li hember karbidestên rejîmê 
kêmtir bibe û, xelik bi giştî û bi- 
taybet jin bi awayek xweser hewla 
bidestve anîna mafên xwe ên bin- 
pêkirî bidin. 







Huner çiqas dirêje 
Xwedêyo,jiyan çiqasî kin e. 


Goethe 

Tu hunermendên mezin,tu 
tiştên derûdora xwe mîna ku 
heye nabînin,ger wan wilo 
bidîtana,ew nedibûn huner- 
mend. 

O.Wilde 

Huner ne nanê jiyanê, şeraba 
wê ye. 

JeanPaulRichter 

Ger dinya vekirî û rohnî 
bûya,huner çê nedibû. 

AlbertCamus 

Ew nemir, veqetiya; huner- 
mend namirin ku. 

Longfellow 

Huner, xwezayek e, ku ji aliyê 

mirovan ve hatiye 

holê. 

OwenMerith 

Baran diçe Kwendingeha serelayî. 
Ew di pola 4-Ayê de dixwine. 


Zozan dtçe xwendingeha navin 
Ew di pola 5-Byê de dixwîne. 



Ez malbata xwe didim nasîn 


Nav4 bavê min Harûn e. Malbata mm ji h*lt kesan 
pêk ti: Bapîri min r dapîra min, bavê mîn, diys 
nûn. xwiş-ka min u birayê min. Ez ji matbata xwo 
pir hei i dikim. 


Ev b^pirê rrin e 


Ev dapirs fnin e. 


i. ^ bavÊ rn-r. e 



A: Mahir Berwarî 


-Çume mala mîr, pisyar di- 
kim ji mirovêt pîr, kê dîtiye 
teyrê bi şîr. 

-Ji tiştan ne ti tişt e, nikil 
weke xişt e, perasû li nav 
pişt e. 

-Tiştûneserêtiştuyxiştûne, 
pilek lêda kuştûne, pîre 
gayê zirçûne. 

1. Pêşî 

-Reşe û sure ne bizn e, ser- 
ma dipeçe ne jin e. 

-Reşe wekî qîrr, difire wekî 
tîr, kutilka çêdike, wekî 
jina pîr. 

2. Kêz 


-Li vê derê dibe rêz, li wê 

derê dibe fêz. 

mêriya bi darên mazî ve. 

3. Gêrik 

- Sih'ir hêsk, beden nasik, 
4 gûçkê bê pêçik. 

- Yê keje wekî keşk, yê mite 
wekî mişk, biharan tere, 

payizan hişk. 

4. Şeytanok 

Têdîtin: Amadekar dest- 
kariya devoka metelokan 
nekiriye 


Xwendevanên hêja! 

Hûn dikarin bersiva 
tiştonekan bi rêya E-maila 
Agiri2003@gmail.com ji me 
re bişînin. 






























Çend dîmenên rêûresma 22’ê Pûşperê di bajarê Silêmaniyê de 



Birêz Mihemed Nezîf Qadirî di dema axaftina ji bo Kora muzîkê ya PDKÎ di dema xwendina sirûdên 

beşdaran li ser salvegera şehîdkirina Dr. Qasimlo şoreşgerî taybet bi salvegera şehîdkirina Dr. Qasimlo 



Rawestana li ser piyan ya beşdarên rêûresmê di dema xwendina sirûda neteweyî ya Ey Reqîb de 


























